text: Lænsede kammeraters kreditkort
  21 januar 2011 kl. 08.16
  En 20-årig gymnasieelev fra Grindsted fik halvandet års betinget fængsel for at have lænset kreditkort fra sine klassekammeragter og deres forældre.
  Den 20-årige blev også dømt til behandling for manien med at udnytte kammeraterne og deres forældre.
  
  Fik stor chance
  Gymnasie-eleven blev dømt for 37 af 38 sager. Desuden kom tre nye forhold  til så sent, at de ikke kunne behandles i retten.   
  - Han fik en stor chance af dommeren, fordi han var stort set ustraffet, siger politiadvokat Jan Østergaard til Jv.dk. Han har blandt andet brugt Gul & Gratis og Den blå avis til at indrykke falske annoncer. Men hver gang har han sat sit eget kontonummer på. Hvis han nu bare fortsætter, så skal der ikke ret meget til, før han kommer ind og sidde.
  
  Gymnasium overvejer
  Grindsted Gymnasium, hvor den 20-årige er elev, overvejer, om dommen skal have have konsekvenser for hans uddannelse.
  